Document ID: 31998R1130

KOMMISSIONENS FORORDNING (EF) Nr. 1130/98 af 29. maj 1998 om undtagelse fra forordning (EØF) nr. 1589/87, (EØF) nr. 429/90, (EØF) nr. 1158/91, (EØF) nr. 3398/91 og (EF) nr. 2571/97, for så vidt angår fristen for indgivelse af bud til licitationer i august 1998
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 6, stk. 6, artikel 7, stk. 5, artikel 7a, stk. 1, første afsnit, og stk. 3, og artikel 12, stk. 3, og
ud fra følgende betragtninger:
I Kommissionens forordning (EØF) nr. 1589/87 af 5. juni 1987 om interventionsorganernes opkøb af smør ved licitation (3), senest ændret ved forordning (EF) nr. 455/95 (4), Kommissionens forordning (EØF) nr. 429/90 af 20. februar 1990 om støtte ved licitation til koncentreret smør bestemt til direkte forbrug i Fællesskabet (5), senest ændret ved forordning (EF) nr. 417/98 (6), Kommissionens forordning (EØF) nr. 1158/91 af 3. maj 1991 om interventionsorganernes opkøb af skummetmælkspulver ved licitation (7), senest ændret ved forordning (EF) nr. 569/96 (8), Kommissionens forordning (EØF) nr. 3398/91 af 20. november 1991 om salg ved licitation af skummetmælkspulver til fremstilling af foderblandinger og om ændring af forordning (EØF) nr. 569/88 (9), senest ændret ved forordning (EF) nr. 2080/96 (10), og Kommissionens forordning (EF) nr. 2571/97 af 15. december 1997 om salg af smør til nedsat pris og ydelse af støtte for fløde, smør og koncentreret smør til fremstilling af konditorvarer, konsumis og andre levnedsmidler (11) er der fastsat bestemmelser om licitationsprocedurerne under de pågældende ordninger; på grund af den nedsatte erhvervsaktivitet i august 1998 bør fristerne for indgivelse af bud i forbindelse med nævnte forordninger ændres af praktiske årsager;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Som undtagelse fra artikel 2, første punktum, i forordning (EØF) nr. 1589/87, artikel 3, stk. 2, i forordning (EØF) nr. 429/90, artikel 2, første punktum, i forordning (EØF) nr. 1158/91, artikel 4, stk. 3, første punktum, i forordning (EØF) nr. 3398/91 og artikel 14, stk. 2, første punktum, i forordning (EF) nr. 2571/97 udløber fristen for indgivelse af bud i august 1998 den fjerde tirsdag kl. 12.00.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. maj 1998.

Labels: 3
17